הוועדה המיוחדת לזכויות הילד, כנסת 19, פרוטוקול מספר 61, 2014-05-27 12:00

אורלי לוי אבקסיס: שלום רב, אני מתכבדת לפתוח שוב את הישיבה של הוועדה המיוחדת לזכויות הילד.

אורלי לוי אבקסיס: 27.5.14, כ"ז באייר התשע"ד.

אורלי לוי אבקסיס: הנושא על סדר-היום הוא דע את זכויותיך – העסקת בני נוער בחופש הגדול.

אורלי לוי אבקסיס: נתחיל במצב המשפטי.

<ורד קירו-זילברמן: בעיקרון יש שני חוקים שמתעסקים בעבודת נוער: חוק עבודת נוער, התשי"ג-1953, וחוק החניכות, התשי"ג-1953.

<ורד קירו-זילברמן: יש גם חוק לימוד חובה שקשור לזה, יש תקנות שכר מינימום לנוער עובד וחניכים.

<ורד קירו-זילברמן: בעיקרון חוק עבודת הנוער נותן את המסגרת.

<ורד קירו-זילברמן: אציין רק כמה דברים עיקריים.

<ורד קירו-זילברמן: חשוב לומר שרואים את עבודת הנוער בצורה יותר קפדנית מבחינת שעות העבודה, מבחינת גילאי העבודה, מבחינת הפיקוח על עבודת נוער, סוגי העבודות.

<ורד קירו-זילברמן: יש עבודות שאסור להעסיק בני נוער.

<ורד קירו-זילברמן: כמובן, בכל דבר יש חריגות, אפשר לקבל אישורים וכו', אבל מדברים שלא יועבד ילד שעדיין לא מלאו לו 15 שנה, ילד שמלאו לו 15 שנה וחל עליו לימוד חובה לפי חוק לימוד חובה, לא יתקיים אלא בתנאים מסוימים.

<ורד קירו-זילברמן: ילד שמלאו לו 14 שנה, מותר להעביד אותו בתקופת חופשת לימודים רשמית רק בעבודות קלות.

<ורד קירו-זילברמן: יש ילד שמלאו לו 15 שנה לא יועבד במקום ששר העבודה והרווחה קבע.

אורלי לוי אבקסיס: היום זה הכלכלה.

<ורד קירו-זילברמן: זה עדיין לא תוקן, אבל כל פעם מתייחסים לשר הרלוונטי.

<ורד קירו-זילברמן: כמו שאמר ד"ר קדמן, מקום שעלוול לסכן את התפתחותו הגופנית, הנפשית.

<ורד קירו-זילברמן: מחייבים מנהל לנהל פנקס, מחייבים בדיקות אפוריות של בני נוער.

<ורד קירו-זילברמן: לא מעבידים נער יותר מ-8 שעות עבודה ליום ו-40 שעות עבודה לשבוע.

<ורד קירו-זילברמן: לא יועבד נער במנוחה שבועית.

<ורד קירו-זילברמן: צריך לתת הפסקות לשם שירותים, לימוד ושעות עבודה.

<ורד קירו-זילברמן: אם הנער לומד, צריך לתת לו לצאת ללימודים.

<ורד קירו-זילברמן: איסור העסקה בלילות.

<ורד קירו-זילברמן: יש מועצה לענייני נוער.

אורלי לוי אבקסיס: ולגבי התשלום?

<ורד קירו-זילברמן: התשלום בעיקרון נקבע לפי תקנות שכר מינימום לנוער עובד וחניכים.

<ורד קירו-זילברמן: מדברים על נער עובד שטרם מלאו לו 16 שנים, זה 70 אחוז משכר המינימום, נער עובד שמלאו לו 16 שנים וטרם מלאו לו 17 – 75 אחוז משכר מינימום, ונער עובד שמלאו לו 17 שנה, 83 אחוז משכר המינימום.

<ורד קירו-זילברמן: שכר המינימום ששולם לחניך המועסק במשרה מלאה – ויש פה כל מיני הגדרות: לנערים עובדים, לחניכים במוסדות הוא 60 אוז משכר המינימום כמשמעותו בחוק.

<ורד קירו-זילברמן: זה בגדול.

אורלי לוי אבקסיס: ניתן לכם לפתוח ולהעלות על השולחן שלנו מה מעניין, מה אתם רוצים לשנות.

אורלי לוי אבקסיס: בבקשה.

אורלי לוי אבקסיס: בעיקר לקראת הקיץ הבעיה הכי גדולה היתה בחוסר במידע זמין.

אורלי לוי אבקסיס: לא מעט תלמידים טענו: חופשת הקיץ מגיעה, אנחנו נורא רוצים לעבוד, רוצים ליצור קופה קטנה, אם זה בשביל דברים נורא אישיים שאנחנו לא יכולים לדרוש מההורים או סכומים מסוימים – אנחנו רוצים להיות עצמאיים, לא כל דבר להיות תלויים בו, וגם מקום של תעסוקה.

אורלי לוי אבקסיס: צריך לזכור שגם למעסיקים יש פה אינטרס מאוד גדול, כי מאחר שעל אותה עבודה, אם אנחנו לא מדברים על עבודה קשה, הם משלמים הרבה פחות ממה שהחוק היה מחייב אותם, אם היו משלמים לאדם בוגר.

אורלי לוי אבקסיס: גם הנושא של האם בני נוער יעבדו בשבתות או לא, בנושא שניהלנו פה על מקדונלדס, ודאגנו לשמור את העניין הזה במעטפת עוטפת כדי שאותם בני נוער גם לא יהפכו להיות עובד זול/ עבד שאפשר ללחוץ אותו גם לעבוד בשבת, כי אחרת אף אחד לא יעסיק אותו במהלך השבוע, אם הוא לא יהיה בלופ של המשמרות הללו.

אורלי לוי אבקסיס: הבנו שיש פה כמה תפקידים, והם, בין היתר – לשמור על שלומו, בריאותו, בריאות נפשית, פיזית וכו', וגם לאפשר לו באמת את המקום הזה של להתפרנס עצמאית, בעיקר בחופשות הקיץ או בחופשות המרוכזות, שם זה לא מתנגש עם חוק חינוך חובה.

אורלי לוי אבקסיס: הבעיה היתה, כמו שציינתי קודם, שלא תמיד המידע היה זמין, אם זה בבית הספר לפני היציאה.

אורלי לוי אבקסיס: אמרתם: אנחנו רוצים לקבל כלים לקראת, אם אנחנו הולכים להצביע - שיאפשרו לנו להצביע נכון ולהשתמש בכוח שלנו בצורה נבונה.

אורלי לוי אבקסיס: באותה מידה אני אומרת, שבני הנוער היו צריכים לקבל את אותה מסכת של יחסי עבודה, מה מותר ואסור, מה זכויותיהם, ולדעת שכשהם הולכים לחפש מקום עבודה, הם לא צריכים להתבייש כדי לבדוק שהם מקבלים באמת מה שהחוק מחייב.

אורלי לוי אבקסיס: אז החלטנו שגם באתר של משרד החינוך, גם בבתי הספר בלוח מודעות, גם במשרד הכלכלה, שהעביר את החוברות דע את זכויותיך, שיהיה באופן מרוכז.

אורלי לוי אבקסיס: אני מבינה שיש לכם הרבה יותר כניסות מאז לאתר, לשאלות ותשובות.

אורלי לוי אבקסיס: אנחנו כבר רואים שב-2013 יש עלייה מדהימה, מה שמוכיח שכשאתה מביא את הנתונים, את הידע הזה, יש מי שצורך אותו.

אורלי לוי אבקסיס: סימן שעשיתם פרסום יפה.

אורלי לוי אבקסיס: בבקשה.

אורלי לוי אבקסיס: ותגידו מה אתם רוצים מאתנו להמשך, בבקשה.

<שרית פרידמן: למי שפחות מכיר, הסתדרות הנוער העובד והלומד עושה הרבה מאוד פעילות הסברה, גם לסיוע לבני נוער שנפגעים במקום עבודה, כלומר מנוצלים על-ידי המעסיק או פשוט חושבים שלא קיבלו את מה שמגיע להם.

<שרית פרידמן: אבל כדי לדעת מה מגיע להם אנחנו עושים הרבה מאוד פעילות של הסברה, שהיא גם בבתי ספר, בהרצאות, גם בדוכני זכויות, גם בתקופת הלימודים בבתי הספר, גם במרכזי בילוי, כשאתם יוצאים לקניון או יוצאים לבלות, וכמובן, בחופשות.

<שרית פרידמן: אנחנו נוסעים גם לאילת ולכנרת – איפה שהרבה בני נוער יוצאים לבלות, וגם לחופי הים ולקניונים ולמקומות העבודה, ומנסים כמה שיותר להסביר את הזכויות.

<שרית פרידמן: קיבלתם דוגמאות של חומרי הסברה שאנחנו מפיצים במשך השנה.

אורלי לוי אבקסיס: איך המעסיקים מקבלים אתכם כשאתם מגיעים?

<שרית פרידמן: תלוי.

<שרית פרידמן: יש מעסיקים שמקבלים אותנו בצורה מאוד מפרגנת, ויש מעסיקים שקצת נרתעים וחוששים.

<שרית פרידמן: זה תלוי במעסיקים.

<שרית פרידמן: כמובן, מעסיק שפחות שומר על הזכויות, פחות נותן לנו להיכנס, כי יש לו ממה לדאוג.

<שרית פרידמן: אני מניחה שאותו דבר יספרו הפקחים של משרד הכלכלה, שמאיר מייצג אותם פה.

אורלי לוי אבקסיס: כמה תלונות יש בעקבות הידיעה של הזכויות?

<שרית פרידמן: אנחנו מקבלים אלפי תלונות בשנה.

<שרית פרידמן: תלונות יכולות להיות גם פנייה.

<שרית פרידמן: לא כל פנייה היא תלונה.

אורלי לוי אבקסיס: מה השאלות הנפוצות ומה התלונות הנפוצות?

<שרית פרידמן: באיזה גיל מותר לי להתחיל לעבוד?

<שרית פרידמן: מה שכר המינימום שצריך לשלם לי?

<שרית פרידמן: האם מותר למעסיק להעסיק אותו X שעות?

<שרית פרידמן: האם מותר לי לעבוד בשבת?

<שרית פרידמן: מה צריך לשלם כשאני עובד בשבת?

<שרית פרידמן: עד איזו שעה בלילה מותר לי לעבוד?

<שרית פרידמן: האם מותר לי לעשות עבודות מסוכנות?

<שרית פרידמן: וכן הלאה.

<שרית פרידמן: השאלות הולכות ונהיות מורכבות.

<שרית פרידמן: אלה השאלות הבסיסיות.

<שרית פרידמן: יש לנו גם טלמסר שאנחנו מפעילים.

אורלי לוי אבקסיס: כמה הפרות של הזכויות האלה נתקלתם, שהביא לידי כך שהתנהלתם מול משרד הכלכלה, מול הפקחים או אולי אפילו אחר כך הגיעו גם לבית דין לעבודה?

<שרית פרידמן: מתוך אלפי הפניות שאנחנו מקבלים בשנה, 1,300 הפכו גם למקרי טיפול, כלומר שהיה קייס של ניצול שהתחלנו, שלא נפתר בשיחת הטלפון של: לך דבר עם המעסיק, או: אני ארים טלפון למעסיק והוא ישלם לך במשכורת הבאה את ההפרש, אלא דברים שהפכו ממש לטיפול.

<שרית פרידמן: מתוכם כ-200 הגענו לבתי הדין בשנה האחרונה.

<שרית פרידמן: בתי הדין לעבודה, אנחנו מגיעים לשם ומייצגים את בני הנוער, ובעצם מסייעים להם לקבל חזרה את מה שמגיע להם.

<שרית פרידמן: אנחנו מקווים שמספר הפניות האלה לבית הדין לעבודה יירד- - -

אורלי לוי אבקסיס: אין הפרות, או דברים נסגרים בצורה- - -

<גל יוסף: אבל יש גם הרבה שלא מדווחים.

אורלי לוי אבקסיס: רוצים לשמור את מקום העבודה.

<שרית פרידמן: כתנועת נוער אנחנו קודם כל הנוער העובד והלומד, התחיל מתנועת נוער, ואנחנו עוסקים הרבה בחינוך – חינוך גם של בני הנוער וגם של המעסיקים וסביבתם – ההורים, המורים, ומנסים כמה שיותר שאנשים יהיו באמת משוחחים ודיאלוגים במקרים האלה, ולא להגיע לבית הדין לעבודה.

<שרית פרידמן: מקומות שאנחנו יכולים להגיע לפשרות עם מעסיקים, כמובן, זה עדיף מבחינתנו.

<שרית פרידמן: גל צודקת בכך שהרבה בני נוער פוחדים להתלונן.

<שרית פרידמן: הסברנו את זה גם בפעם הקודמת שהיינו פה.

אורלי לוי אבקסיס: אבל אנחנו עדיין רואים שיש עלייה, כלומר החשש הזה הולך ויורד.

<שרית פרידמן: כן.

<שרית פרידמן: מכיוון שזה נתונים על בסיס מי שפונה אלינו, אני לא יודעת להגיד אם זה עלייה וניצול או עלייה במודעות.

<שרית פרידמן: אנחנו מאוד מקווים שזו נגזרת של עלייה במודעות, כי העלייה היא מאוד דרמטית – של 40 אחוז, אז אנחנו מניחים שזה יותר קשור למודעות ולפעילות הסברה שעשינו, שהתרחבה, ומקיפה היום את כל הארץ.

<שרית פרידמן: יש מזכירי איגוד מקצועי, עשרות חבר'ה שפועלים בכל הארץ יחד עם פעילות של תנועת הנוער העובד והלומד.

אורלי לוי אבקסיס: זה מופיע באתר של משרד החינוך, כל הזכויות והחובות?

<הדרה רוזנבלום: זה מופיע באתרים בכל דרך אפשרית.

<הדרה רוזנבלום: אני רק עכשיו חושבת, שדיברתם על אילת, ויש לנו פרויקט חופים מאוד גדול – עוד מעט גם שם.

אורלי לוי אבקסיס: עוד משהו טוב שיצא פה מהדיון.

<הדרה רוזנבלום: גם כתבנו שיעורי חינוך לנושא, אבל יש כל כך מעט שיעורים, שאתה לא יכול הכול לעשות בשיעורים האלה בלחץ הבגרויות וכל הדברים, אבל מצד שני, בכל הקשור בנושא הבלתי-פורמלי, אם זה דרך המועצות, מד"צים, מש"צים, סמינרים של הקיץ – אנחנו מכניסים את זה.

<הדרה רוזנבלום: היתה לנו ועידה לפני שבועיים.

<הדרה רוזנבלום: כל ילד בתיק קיבל לפחות ארבעה כאלה כדי שיפזרו.

<הדרה רוזנבלום: גל דיברה על זה על הבמה.

<הדרה רוזנבלום: כמעט היום אין ילד שלא עובד קצת, כדי קצת לסייע לעצמו אפילו, לא לבקש מההורים, וחייבים להסביר.

<הדרה רוזנבלום: ההסברה פה היא מילת המפתח, לדעתי.

אורלי לוי אבקסיס: נכון.

אורלי לוי אבקסיס: משרד הכלכלה, בבקשה.

<מאיר דוד: צהריים טובים.

<מאיר דוד: קודם כל, אני נרגש לראות את החבר'ה הצעירים האלה, הציוניים והנמרצים האלה, שהם דור העתיד שלנו.

<מאיר דוד: הנושא של העבודה זה אחד הערכים שאנחנו צריכים לחנך את הנוער.

<מאיר דוד: אנחנו חושבים שזה אחד התפקידים החשובים שלנו במינהל, לשמור על זכויותיהם.

<מאיר דוד: לפני שנתיים פיתחנו אפליקציה לבני נוער.

<מאיר דוד: זה הדבר שהכי מדבר אליהם.

<מאיר דוד: בשנה שעברה גם עשינו גרסה בערבית.

<מאיר דוד: שם קצת פחות יש הורדות.

<מאיר דוד: אנחנו עדיין מנסים להיכנס למגזר הערבי.

<מאיר דוד: בימים אלה אנחנו מוציאים עדכון לאפליקציה.

<מאיר דוד: יהיו שני שינויים חשובים, שחשוב שהנערים יידעו אותם: הראשון הוא בביטול הצורך בפנקס בלשכות התעסוקה, על אף שידידי קדמן מתנגד לביטול הפנקס - -

<יצחק קדמן: אני מתנגד לביטול הפנקס לפני יצירת אלטרנטיבות.

<מאיר דוד: אני חושב שאולי הוועדה צריכה לסייע.

<מאיר דוד: אני חושב שאחת הטענות המרכזיות שאנחנו לא שומעים מהנערים, שאין להם השמה למקומות העבודה.

<מאיר דוד: רבים מהם יוצאים- - -

אורלי לוי אבקסיס: אני זוכרת שכתלמידה הלכנו לשירות התעסוקה- - -

<מאיר דוד: קיבלת פנקס וזהו, נכון?

אורלי לוי אבקסיס: לא, קיבלנו גם הפניה.

<מאיר דוד: עד שהחלטנו לבטל את זה היו מגיעים נערים, ממתינים שעות בתור, מקבלים את הפנקס, רושמים אותם וזהו.

<מאיר דוד: היום כבר לא.

<מאיר דוד: אין טעם לפנקס.

<מאיר דוד: הם גם לא בודקים את האישור הרפואי, הם לא עשו בדיקה, מה המשמעות, וזה היה סתם בירוקרטיה.

<מאיר דוד: הורדנו את הבירוקרטיה הזאת.

<מאיר דוד: נפקח על זה בדרך אחרת, שיהיה אישור רפואי ויהיה צילום תעודת זהות, וכך נוכל לדעת את גיל הנער.

<מאיר דוד: זה יהיה במקום פנקס עבודה, אבל עדיין נושא השמה נותר אחת הבעיות המרכזיות לגבי נערים.

<מאיר דוד: המון נערים פונים אלינו ובכלל אנשים: איך אני יכול למצוא עבודה?

<מאיר דוד: איך אנחנו דואגים לחבר'ה האלה למציאת מקום עבודה?

<מאיר דוד: לדעתי, צריך להקים במדינה מאגר כלשהו, אינטרנטי, של מקומות עבודה.

אורלי לוי אבקסיס: אתה משרד הכלכלה.

אורלי לוי אבקסיס: מי מונע מכם לעשות את המאגר הזה?

<מאיר דוד: שום דבר לא מונע מאתנו.

<מאיר דוד: יכול להיות שזה אחריות של משרד הכלכלה, יכול להיות - של שירות התעסוקה.

אורלי לוי אבקסיס: זה תחת הכובע שלכם.

<מאיר דוד: צריך מאגר שבו יהיה לבני נוער, שרוצה, יוכל לפנות לאתר, לראות שמעסיק X מבקש עובדים, ויוכל לפנות.

<מאיר דוד: זה דבר אחד שחובה לעשות.

<מאיר דוד: מה עוד אנחנו עושים.

<מאיר דוד: במהלך השנה יצרנו קשר עם מינהל החינוך במגזר הערבי, ועשינו פעילות הסברה לכל מנהלי בתי הספר ולרכזים החברתיים, כדי שיטמיעו את חוק עבודת הנוער במסגרת שיעורי חברה או בשיעורי אזרחות.

<הדרה רוזנבלום: עושים את זה גם בשיעור אזרחות.

<הדרה רוזנבלום: אני כל הזמן עונה מטעם משרד החינוך – ילדים בעבודות שלהם – אל"ף, מפנים אותם אליי קצת כדי שאעזור, ובי"ת, תלונות שאני מעבירה גם לנוער העובד.

<הדרה רוזנבלום: זה בא משיעורי האזרחות, אבל לא כולם מגיעים לכול.

<מאיר דוד: נכון.

<מאיר דוד: אני חושב שזה דבר שצריך להיות מוטמע אולי בתלמידי י' עד י"ב.

<מאיר דוד: חייבים להעביר פעם בשנה, אולי בחודש אפריל-מאי, את חוק עבודת הנוער - צריך ללמד אותם את הזכויות שלהם והחובות שלהם.

<מאיר דוד: פונים אלינו מנהלי בתי ספר, וביקשו שנגיע, אז אנחנו מגיעים ועושים הסברה בעיקר לתיכוניים – מסבירים להם.

<מאיר דוד: כשזה בכיתה, בשיעור של 40 דקות, ויחד מעלים, וזה בא מהמורים מהצוות החינוכי, זה הרבה יותר משמעותי.

<מאיר דוד: בימים הקרובים יעלה קמפיין לבני נוער עובדים, בדקה ל-20:00 בערוץ 2, שבו חיים הכט יפנה לבני הנוער – גם יענה להם על השאלות - האם מותר לי לעבוד, אסור לי לעבוד, ויפנה אותם אלינו, למשרד הכלכלה.

<מאיר דוד: בדף הפייסבוק של המשרד יש כל זכויות בני הנוער וגם האייקון להורדת האפליקציה.

אורלי לוי אבקסיס: באפליקציה הזו יש גם שאלות ותשובות?

<מאיר דוד: כל מה ששאלו פה, יש התשובות באפליקציה.

<שרית פרידמן: אין אפשרות לשאלה ותשובה.

<מאיר דוד: אבל יש אפשרות דרך האפליקציה לפנות אלינו בכל שאלה ובכל נושא.

<מאיר דוד: אנחנו עונים.

אורלי לוי אבקסיס: כמה זמן לוקח לכם לענות?

אורלי לוי אבקסיס: שזה לא יהיה בסוף החופש הגדול.

<מאיר דוד: בשנה האחרונה התגובות הן מאוד מהירות.

<מאיר דוד: כשמגיעות אלינו תלונות, הן מטופלות מאוד מהר.

<מאיר דוד: גם שרית יכולה לומר.

אורלי לוי אבקסיס: יש פה דף עבודה של המועצה לשלום הילד, שריכזה כמה שאלות ותשובות בענייני תעסוקת נוער בחופשה.

אורלי לוי אבקסיס: שווה אולי להוסיף.

<מאיר דוד: אלה שאלות רלוונטיות.

<מאיר דוד: אשמח להוסיף אותן.

<שרית פרידמן: יש מנגנון אצלנו של שאלות ותשובות – גם באתר, גם בפייסבוק.

<הדרה רוזנבלום: אתם צריכים לעשות הפניה של אחד לשני.

אורלי לוי אבקסיס: כן, שיהיה סנכרון בין משרד החינוך לאגף שלכם בנוער העובד והלומד ומשרד הכלכלה, ואז יוכל אותו נער או נערה – כל פעם שאני אומרת: נער, קחו בחשבון שזה או נערה – שרוצים לדעת, להתעדכן, לשאול, שיהיה להם למי לפנות.

<שרית פרידמן: בני נוער אוהבים לקבל תשובה מדויקת לשאלה שהם שאלו, כמו רוב האנשים, כלומר דפים כאלה מאוד חשובים ועוזרים, אבל אנחנו מקבלים המון שאלות זהות, כי כל אחד רוצה את הדיוק של עצמו, וגם לוחות הזמנים מאוד חשובים, כלומר נער שלא מקבל תשובה תוך יום-יומיים, מבחינתו עבר נצח.

אורלי לוי אבקסיס: לכן זה לא צריך להיות זה במקום זה.

אורלי לוי אבקסיס: השאלות הנפוצות יכולות להיות מפורסמות, ואם יש לך שאלה נוספת, תגיש אותה.

אורלי לוי אבקסיס: גם כשאני נכנסת ויש לי שאלה לגבי המכשיר הטכנולוגי, שיהיה קובץ מסוים של שאלות ותשובות.

אורלי לוי אבקסיס: אם אני לא מוצאת את התשובה, אני פונה עם שאלה- - -

<שרית פרידמן: גם כל שאלה שמגיעה ואנחנו נותנים לה תשובה, אנחנו גם שולחים אישית למי שפנה, וגם מעלים לאתר ולפייסבוק, וכך כל אחד יכול לראות.

אורלי לוי אבקסיס: אז אולי גם אחד יוכל להמליץ על השני, ואז יהיה פה שילוב כוחות.

<מאיר דוד: דבר נוסף, אנחנו יוזמים אייטמים בטלוויזיה, פעילות אכיפה, כדי להכין כתבות בנושא.

אורלי לוי אבקסיס: בקיץ אתם אוכפים יותר?

אורלי לוי אבקסיס: עושים יותר ביקורות פתע?

<מאיר דוד: ודאי.

<מאיר דוד: יולי-אוגוסט זה ממוקד בני נוער.

<מאיר דוד: רוב האכיפה שלנו זה בני נוער.

<מאיר דוד: כל הצוותים יוצאים לאכיפה במקומות עבודה, מתמקדים בעיקר במקומות שיש בהם היתכנות להפרות יותר קשות כמו אולמות האירועים, שעובדים שם עד מאוד מאוחר בלילה, ולפעמים לא מסיעים אותם הביתה, או נדרשים להרים משאות מאוד כבדים שם.

<מאיר דוד: לכן אנחנו מרכזים גם, בשיתוף הנוער העובד והלומד, שמעבירים לנו מידע או בקשות לביקורות באתרים, וגם יוזמות שאנחנו מבצעים.

<מאיר דוד: ישבנו עם משרד החינוך ועם הצוות הבין-משרדי, כל מי שעוסק בנושא הקייטנות.

<מאיר דוד: גם שם ניכנס.

<מאיר דוד: אנחנו גם רוצים לבדוק את תנאי ההעסקה בתוך הקייטנות של החניכים.

<מאיר דוד: היו מקרים שעבדו בקייטנות- - -

<הדרה רוזנבלום: נתנו להם יום כיף במקום כסף.

<מאיר דוד: יום כיף או התנדבות.

<מאיר דוד: לכן גם זה, מראש הדרכנו גם את מנהלי הקייטנות ואת הגורמים במשרד החינוך שעוסקים באכיפת הקייטנות, אבל אנחנו נבצע ביקורות יזומות.

<מאיר דוד: אז במהלך הקיץ תהיה הרבה יותר אכיפה.

<מאיר דוד: רק בשנה שעברה בקיץ 300 אתרים פקדנו – אתרים שמעסיקים בני נוער.

אורלי לוי אבקסיס: כמה מהם המשיכו בהמשך טיפול?

<מאיר דוד: מתוך ה-300 מעסיקים למעלה מ-200 קיבלו עיצומים כספיים או קנסות או התרעות.

<מאיר דוד: 320 התרעות נתנו בגין הפרות על בני נוער, וכ-15 עיצומים למעסיקים, שהיו עיצומים מאוד גבוהים.

אורלי לוי אבקסיס: אחר כך אתם עושים ביקורת על אותו אחד?

<מאיר דוד: אנחנו עושים ביקורות חוזרות.

<מאיר דוד: יש לנו מנגנון כזה.

<מאיר דוד: יש מעסיקים שניגשים אליהם בפעם השנייה, אם אנחנו רואים שההיתכנות להפרה אצלו היא חוזרת או לא למד את הלקח, אבל אנחנו פונים לבני הנוער, כי אנחנו רוצים לקבל בזמן אמת את המידע מכם.

<מאיר דוד: לרוב אנחנו נקבל את המידע בספטמבר-אוקטובר, כשיחזרו לספסל הלימודים, או כשיתגייסו לצבא.

<שרית פרידמן: כי הם פוחדים בזמן אמת.

<מאיר דוד: הרבה פעמים זה גם אינטרס, כפי שגל אמרה.

<מאיר דוד: בחוק עבודת נוער יש גם העניין של רק 8 שעות מותר לו לעבוד, או אסור לו לעבוד בשבת, והוא יקבל יותר אם יעבוד בשבת.

<מאיר דוד: יש פה גם אינטרס לפעמים מצד הנערים, ואני לא כועס עליהם, כי זה קורה לנו גם בבוגרים.

<מאיר דוד: אנשים שלא פונים להתלונן, לא תמיד הם חוששים.

<מאיר דוד: לפעמים זה אינטרס שלהם.

<מאיר דוד: יצא לי לא מעט לעשות ביקורות ולתשאל נערים, ואמרו לנו: אתם האויב שלנו, כי אתה תגרום לכך שאעבוד רק 8 שעות ולא 10 ולא 12, ולא אקבל שעות נוספות.

<מאיר דוד: נכון, אבל צריך לשמור על הנערים האלה מפני עצמם ומפני החוק.

<מאיר דוד: לכן הרבה פעמים לא נהיה ה"אנשים הטובים" כלפי הנערים.

<מאיר דוד: אלה פעולות האכיפה המתוכננות.

<מאיר דוד: אני רוצה לציין שהפעולות ממשיכות גם אחרי הקיץ.

<מאיר דוד: היום ההנחיות שלנו, שבכל מקום עבודה או עסק שאנחנו פוקדים, גם נבדוק תעסוקה של בני נוער, כי חשוב לנו שבני נוער שמועסקים במהלך השנה לא יועסקו בשעות הלימודים או שלא יועסקו בתקופות מבחנים, לכן גם במהלך השנה.

<מאיר דוד: נשמח לקבל כל מידע מבני הנוער.

<מאיר דוד: עם הנוער העובד והלומד אנחנו עושים את זה בצורה מאוד טובה.

<מאיר דוד: תורידו את האפליקציה, בבקשה.

בר פיינגולד: אנחנו רוצים לספר משהו.

בר פיינגולד: כפי שאמרת, שבאתר שלכם איזה מעסיק רוצה עבודה ואיזו משרה- - -

<מאיר דוד: לא, אמרנו שזה חסר.

בר פיינגולד: אנחנו עושים מדי שנה קרוב לחופשת הקיץ יריד התעסוקה.

אורלי לוי אבקסיס: 70 רשויות.

אורלי לוי אבקסיס: יפה.

אורלי לוי אבקסיס: בפריסה ארצית?

אורלי לוי אבקסיס: נהדר.

בר פיינגולד: בשנה שעברה היתה לנו הצלחה גדולה, שהגיעו יותר מאלף בני נוער לחפש עבודה.

בר פיינגולד: הרבה מאוד גם יצאו בלי, כי קשה לפנות למעסיקים.

בר פיינגולד: טוב להם להעסיק בני נוער, כי שכר המינימום נמוך יותר, אבל יש מגבלות רבות.

בר פיינגולד: למשל, הם לא יכולים לעבוד אחרי 22:00, ועסקים רבים מסיימים ב-23:00, אז זה לא כל כך משתלם במשמרת.

בר פיינגולד: לפעמים המעסיק לא רוצה להיכנס לכל המגבלות האלה, אז הוא מעדיף מישהו יותר בוגר.

גיל לנדאו: אני חושבת שהמגבלות והזכויות שמגיעות לנוער חשובות בצורה יוצאת דופן, אבל צריך לתת יד למעסיקים, ולומר: אנחנו כאן, מאפשרים לכם להעסיק נוער בצורה שלא תפגע במהלך העבודה התקין שלכם.

גיל לנדאו: לא צריך להביא עובד בשביל שעה, אבל תשמור על זכויותיו כבן נוער.

אורלי לוי אבקסיס: השאלה, אם זה לא מדרון חלקלק.

אורלי לוי אבקסיס: מתי נקבע את הגבול?

<מאיר דוד: רק בחופשות אנחנו אפשרנו העסקה לגילאי 16 עד 18 עד 24:00 ולא עד 23:00, בתנאי שהמעסיק ידאג להסעה ולכל הזכויות, אבל זה רק בקיץ.

אורלי לוי אבקסיס: אנחנו רוצים למצוא פה את האיזונים: מצד אחד, לאפשר לכם – אנחנו רואים בכם בוגרים וכדומה, ומצד שני, לשמור על הביטחון שלכם, לשמור על כך שלא תהיו מנוצלים.

אורלי לוי אבקסיס: אני חושבת שמגיל 16 עד 18, למתוח את אותה רצועה עד 24:00 בלילה, ובתנאי שמחזירים אותם הביתה בהסעות, אני חושבת שלא צריך יותר מזה.

<מאיר דוד: זה נעשה.

<מאיר דוד: יש כבר תיכון.

<מאיר דוד: זה פורסם גם בשירות התעסוקה.

<מאיר דוד: באפליקציה ייצא תיקון בימים הקרובים של הנושא.

<מאיר דוד: יצאה הודעה לציבור.

<מאיר דוד: יש הצעה לתיקון החוק בעניין הזה.

<מאיר דוד: זה מוחל כבר שנתיים.

קריאה: אתה אומר שבאפליקציה יש כל הדברים האלה?

<מאיר דוד: ודאי.

<מאיר דוד: תקלידו: בני נוער עובדים תוך כדי שאתם יושבים פה, ותגידו אם היא עובדת.

<מאיר דוד: קוראים לה: בני נוער עובדים.

יונתן שובי: אמרתם קודם שמותר לעבוד עד 24:00.

יונתן שובי: בתנאי שיש הסעות.

יונתן שובי: איך זה אמור להתבצע?

יונתן שובי: אני בתור אחד שעובד עד 24:00 בדרך כלל- - -

אורלי לוי אבקסיס: בעל הבית צריך להסיע אותך למקום שלך.

אורלי לוי אבקסיס: אפשר לעשות תחנות.

אורלי לוי אבקסיס: זו זכות שלך.

<שרית פרידמן: השאלה שלך היא מאוד חשובה.

<שרית פרידמן: זו גם הסיבה שאנחנו מאוד חלוקים על תיקון החוק הזה, שעוד לא עבר.

<שרית פרידמן: אחת הבעיות היא שהרבה מעסיקים – אני מבינה את הרצון שלכם לעבוד ולהצליח להגיע לכמה שיותר מקומות עבודה, והחוויה הזאת של לחפש עבודה ולא להצליח בכך היא חוויה מתסכלת מאוד.

<שרית פרידמן: מצד שני, זה מדרון מאוד חלקלק, כפי שאורלי אמרה, כי מעסיקים יכולים לעגל את הפינות.

<שרית פרידמן: האחריות היא עליהם, לשמור על החוקים.

<שרית פרידמן: באמת העניין של מה זה אומר:

<שרית פרידמן: לדאוג לחזור לביתו – זה מאוד מעורפל.

<שרית פרידמן: זה אומר שהוא שם אותך על מונית ואתה צריך לשלם על המונית?

<שרית פרידמן: זה אומר שהוא צריך לדאוג שאבא שלך יבוא לאסוף אותך ב-24:00?

<שרית פרידמן: החוק לא מפרט את זה, וזו בעיה.

יונתן שובי: בגלל זה הוא יכול להפסיק להעסיק.

<שרית פרידמן: אני מסכימה אתך.

<שרית פרידמן: לכן חייבים שהחוק יהיה מתוקן כך שיקפיד על כל הדקויות האלה, וזה יהיה מפורט.

<מאיר דוד: זה הסעה על חשבונו הביתה.

<מאיר דוד: המעסיק יהיה מחויב.

<מאיר דוד: זה יהיה בתיקון לחוק.

<מאיר דוד: אין שום דבר על חשבון הנער.

<מאיר דוד: כבר היום, אם הוא יעסיק אתכם עד 24:00 בלילה, אבל לא ידאג לכם להסעה הביתה וידאג לכל התנאים, מבחינתנו הוא הפר את הסעיף של העסקת נוער עד 24:00.

<יצחק קדמן: כיום אסור בכלל.

<מאיר דוד: אסור.

<מאיר דוד: אם הוא קיים את כל התנאים, הוא לא עבר על האיסור.

<מאיר דוד: אם הוא קיים רק חלק מהתנאים, הוא עבר על האיסור של איסור העסקה, אז לא ישתלם למעביד לא לקחת אתכם הביתה בסוף היום.

<מאיר דוד: העיצומים והקנסות פה מאוד גבוהים.

<מאיר דוד: זה רק בחופשים, ומחויבים לאיזון פה.

אורלי לוי אבקסיס: במהלך השנה אנחנו מתבשרים שעל-פי חוק, מחויב המעסיק לדוח למוסד החינוכי שבו התלמיד, הנער לומדים, ומסתבר שזה לא מיושם.

<מאיר דוד: נכון.

אורלי לוי אבקסיס: לגבי ההסעות ו-24:00, זה רק לחופשת הקיץ.

<מאיר דוד: כל החופשות.

<מאיר דוד: חופשות רשמיות מלימודים.

<מאיר דוד: גם בפסח זה אפשרי, החופשות בפסח ובסוכות.

אורלי לוי אבקסיס: במהלך השנה זה לא תקף, כי יש לכם חוק חינוך חובה.

אורלי לוי אבקסיס: שם 22:00 זו השעה שנקבעה.

אורלי לוי אבקסיס: אני חושבת שיש בה היגיון, אם נחשוב על זה שאתם גם צריכים ללמוד לבחינות, להספיק לישון וגם לקום לבית הספר בזמן.

יונתן שובי: יש לי חברים שעובדים במהלך השנה.

אורלי לוי אבקסיס: והמוסד החינוכי יודע איפה הם עובדים?

יונתן שובי: כן.

יונתן שובי: יש דברים שצריך להכניס אותם לעירבון מוגבל.

יונתן שובי: למשל, אנחנו לא לומדים בימי ששי, לכן ביום חמישי חבר שלי עובד עד אחרי 22:00.

יונתן שובי: אם זה יקרה, זה ידפוק אותו, כי לא יוכל לעבוד.

יונתן שובי: בכל חוק כזה, שיש בו קיצוניות, אולי להכניס בו סעיפים חריגים.

אורלי לוי אבקסיס: כלומר אם מדובר במוסד חינוכי שלא מלמד בימי ששי, בימי חמישי אפשר להאריך את זה כמו בחופשות הקיץ לשעתיים נוספות.

<מאיר דוד: צריך להתייעץ בעניין הזה.

<מאיר דוד: צריך לבחון את זה.

אבישי אברהם: עוד דבר, קיבלנו הרבה פניות למועצה הארצית בנושא, שבן נוער שעובד בשנת הלימודים צריך לקבל אישור מהמנהל או מהמורה.

אבישי אברהם: אנחנו רואים בזה אבסורד, שזה יותר מדי פלישה לפרטיות של הילד, שלמשל, המנהל לא מתעניין במה שהוא מתנדב או במה שהוא עושה בחייו הפרטיים, אבל דווקא בנושא העבודה, שהוא רוצה להתפתח, הוא חייב לקבל את אישורו.

אורלי לוי אבקסיס: אבל אני חושבת שפה זה, מה שנאמר- - -

<הדרה רוזנבלום: זה לא אחריות של המנהל אלא אחריות של הילד.

אורלי לוי אבקסיס: זה אחריות של המעסיק, לפי החוק, אם אני מבינה נכון, לדווח.

אורלי לוי אבקסיס: המעסיק צריך לדווח למוסד החינוכי.

אורלי לוי אבקסיס: אולי תרעננו את הנהלים, כי אני רואה שמשרד החינוך לא יודע.

<הדרה רוזנבלום: במעקב של פניות תלמידים פנו אליי תלמידים, ואמרו שהם לא מוכנים בכלל לדבר עם המנהל על זה שהוא ייתן אישור לעבוד או לא.

אורלי לוי אבקסיס: לא צריך אישור; רק דיווח.

אורלי לוי אבקסיס: הילד הזה נמצא בתוך חוק חינוך חובה.

אורלי לוי אבקסיס: לכן צריך את האיזונים האלה, אני חושבת.

גל יוסף: פתאום לקבל את כל 700 התלמידים, איפה הם עובדים, והשאלה, אם זה לא יתנכל בתלמיד, שפתאום אני לא מצליחה כל כך במתמטיקה, ואני רוצה תגבור מהמורה – אז אולי לא תלכי לעבוד ואז תצליחי, תשבי בבית ללמוד.

גל יוסף: למה זה רלוונטי למנהל שלי?

אורלי לוי אבקסיס: אני חושבת שבשורה התחתונה צריך שיהיה קשר בין המוסד החינוכי לבין מה שקורה עם הילד גם מעבר לשעות הפורמליות של בית הספר.

אורלי לוי אבקסיס: זה מגן עליכם.

אורלי לוי אבקסיס: יצחק קדמן, בבקשה.

<יצחק קדמן: כמה דברים בקצרה.

<יצחק קדמן: אל"ף, אני רוצה לשתף אתכם בחוויה שהיתה לי, שאתם מזכירים לי אותה.

<יצחק קדמן: הייתי בעצרת האו"ם.

<יצחק קדמן: היה מושגב מיוחד על זכויות הילד.

<יצחק קדמן: בין היתר, דיברו שם גם על הזכות לא לעבוד.

<יצחק קדמן: וזו זכות, לא לעבוד.

<יצחק קדמן: היו שם ילדים ובני נוער, השתתפו גם מהמשלחת של ישראל.

<יצחק קדמן: קמה ילדה מגוואטמלה בת 11, ונשאה נאום שכולם בכו.

<יצחק קדמן: היא אמרה: למה אתם אוסרים עליי לעבוד?

<יצחק קדמן: אני עובדת היום, והעבודה שלי היא ההבדל בין רעב לאוכל למשפחה שלי.

<יצחק קדמן: אני היחידה מכל המשפחה שעובדת, ואתם לא רוצים שאעבוד – אתם גוזרים עליי רעב.

<יצחק קדמן: זה היה מאוד מרגש.

<יצחק קדמן: היו הרבה אנשים שהסבירו לה מדוע לפעמים אתה צריך להגן על ילדים ובני נוער גם ממשהו שהם מאוד רוצים אותו.

<יצחק קדמן: הנושא של אי-ניצול בעבודה הוא מאוד חשוב.

<יצחק קדמן: אני רוצה להזכיר לכם – יש לא מעט בני נוער שפנו אלינו, ואומרים: המעסיק רוצה לתת לי חצי משכר המינימום, ואני מוכן, כי אין לי עבודה, ואין עבודות אחרות.

<יצחק קדמן: אל תתערבו.

<יצחק קדמן: למה לכם להפעיל פקחים ולהתערב?

<יצחק קדמן: אני מוותר על זכותי.

<יצחק קדמן: אנחנו צריכים לשמור על זה שלא תוותרו על זכויותיכם.

<יצחק קדמן: העניין הזה מאוד מאוזן, ופה יש לי שוב קריאה למשרד הכלכלה, אדוני נציג משרד הכלכלה – הפניתי אותה כבר לפני שנה.

<יצחק קדמן: חוק עבודת נוער הוא חוק מיושן, הוא חוק בן עשרות שנים.

<יצחק קדמן: יש בו ביטויים ארכאיים לגמרי.

<יצחק קדמן: יש שם הגדרות של מקומות עבודה שהם ארכאיים לגמרי.

<יצחק קדמן: צריך לעשות רביזיה ולכתוב את כל החוק הזה מחדש.

<יצחק קדמן: יש לא מעט חוקים שנוגעים לילדים, שנכתבו מחדש.

<יצחק קדמן: למשל, חוק הנוער שפיטה, ענישה נכתב מחדש לגמרי, כי אי-אפשר לקחת חוק שהיה נכון בדבר המלך במועצתו, מימי המנדט, ולהעתיק אותו למציאות של היום.

<יצחק קדמן: זה אתגר שאני זורק לכם את הכדור.

<יצחק קדמן: זה לא עניין להצעת חוק פרטית, כי פה מוכרחה להיות הסכמה של הממשלה.

<יצחק קדמן: לכן זה תפקיד שלכם למנות ועדה שתבחן את החוק הזה, ותכתוב אותו מחדש.

<יצחק קדמן: אני רוצה להציע עוד דבר אחת.

<יצחק קדמן: הוא הוזכר פה על רגל אחת, וגם קשור להפרות של זכויות של תלמידים.

<יצחק קדמן: מוכרחים למצוא דרך, שמדינת ישראל תתגמל, תסבסד עבודת ילדים בקיץ.

<יצחק קדמן: הרבה מאוד בני נוער מחפשים עבודה.

<יצחק קדמן: אנחנו אומרים להם כמה חשוב ערך העבודה, אבל הם לא יכולים למצוא.

<יצחק קדמן: יש בעיה למציאת מספיק מקומות עבודה.

<יצחק קדמן: מכאן גם נולד ניצול, כי כשאין מספיק היצע של מקומות עבודה, המעסיקים מנצלים את זה.

<יצחק קדמן: מדינת ישראל ידעה לתגמל העסקה של קבוצות מוחלשות וחלשות.

<יצחק קדמן: צריך גם את העניין הזה של סבסוד עבודת בני נוער בקיץ.

<יצחק קדמן: זה גם משתלם, כי בני נוער שיהיה בעבודה, לא יהיה ברחוב, ולא יסתבכו בדברים שאנחנו לא רוצים שהם יסתבכו.

אורלי לוי אבקסיס: תודה.

אורלי לוי אבקסיס: בבקשה.

<מאיר דוד: לגבי הנושא השני, אני מסכים.

<מאיר דוד: גם אעלה את זה בפני הממונה על התעסוקה אצלנו בעניין התגמול, לראות איך אפשר לקדם.

<מאיר דוד: בנושא הראשון, יש היום בכל עבודת המטה, בממשלה, כל הנושא של הרגולציה בדיקה של כלל החוקים.

<מאיר דוד: כבר היום במשרד אנחנו מתחילים למפות כל חוקי העבודה.

<מאיר דוד: יש חוקים משנת 51', עוד יותר ישנים – למפות אותם, ולראות אילו מהחוקים, אפשר לעשות בהם התאמות ושינויים, ואילו, צריך לכתוב אותם מחדש.

אורלי לוי אבקסיס: זו אחת הבקשות שהוועדה מעבירה לייעוץ המשפטי של המשרד שלכם.

אורלי לוי אבקסיס: תעביר את זה כחלק ממסקנות הוועדה.

אורלי לוי אבקסיס: אני חושבת שגם שם בטח יש חשיבה.

<מאיר דוד: נכון.

<מאיר דוד: כבר התחילו עם חוק שעות עבודה ומנוחה.

<מאיר דוד: גם חוק עבודת הנוער, צריך לקיים בו חשיבה.

<מאיר דוד: אעלה את זה לסדר העדיפויות של הלשכה המשפטית.

<שרית פרידמן: אני רוצה להתייחס לנושא שינוי החוק.

<שרית פרידמן: אנחנו מסכימה שהחוק מיושן, ואנחנו יודעים שחוקים מיושנים, הנטייה להצליח לעמוד בהם, גם של בני הנוער, גם של המעסיקים וגם של הגורמים האוכפים, זה דבר שהולך ומקשה ככל שהחוק נהיה ישן יותר.

<שרית פרידמן: החוק בן 60 שנה, אפילו למעלה מזה.

<שרית פרידמן: רק צריך לשים לב שאנחנו לא פותחים דברים, כי היתרון המרכזי שבו, שהנוקשות שלו גם מאוד-מאוד מגנה.

<שרית פרידמן: כפי שאמרו פה קודם, נכון שאתם בני נוער ורוצים לעשות הרבה דברים ורוצים לעבוד, וגם מה שיצחק תיאר, שמוכנים לעבוד- - -

אורלי לוי אבקסיס: אבל את יודעת כבר, שכשניסו להרחיב את החוק ולתת יותר שעות לני נוער לעבוד במסגרות כאלה ואחרות, והיה לובי של חברות יצרניות "ג'אנק פוד", פאסט פוד, תקראו לזה איך שתרצו, ותחת הטיעון שזה לטובת הנערים – הם לא הצליחו.

<שרית פרידמן: אנחנו מרגישים את הרוחות האלה נושבות, והן הולכות ומתחזקות.

אורלי לוי אבקסיס: האינטרס שלהם הוא לא בדיוק האינטרס שלכם.

אורלי לוי אבקסיס: אם אתם תהיו נתונים ללחצים, שאם לא תסכימו לעבוד את השעות המטורפות שלא ישאירו לכם הרבה זמן גם לדברים האחרים, אתם תהיו בסופו של דבר אותו כוח עבודה זול, נגיש, ובלי הרבה דרישות לאותו מעסיק, שזה מבחינתו מה שמעניין אותו.

אורלי לוי אבקסיס: פחות מעניינות הזכויות שלהם ואיך הוא שומר עליהן.

אורלי לוי אבקסיס: בבקשה.

מעיין כץ: יש כאלה שלא נותנים להם הזדמנות להביע את דעתם בנוגע לדברים כאלה.

מעיין כץ: יכול מאוד להיות שילדים כאלה לא יכולים לעבוד בגלל שלא נתנו להם לדבר.

מעיין כץ: כלומר אם הם רצו, למשל, להתקשר לנוער העובד והלומד, למשל, או היו איומים או פחדו.

מעיין כץ: לא היתה להם אפשרות אפילו להתלונן.

אורלי לוי אבקסיס: אפשר לעשות את זה אנונימית?

<מאיר דוד: קודם כל, אין לנו פקחים.

<מאיר דוד: פקח זה אדם שבא, נותן דוח במקום והולך.

<מאיר דוד: אצלנו יש צוות שחוקר ודוגר, ואחר כך מעבד את הנתונים.

<מאיר דוד: זה צוות מאוד מיומן ומוסמך לדבר הזה.

<מאיר דוד: אפשר להתלונן אנונימית.

<מאיר דוד: תביאו לנו את שם העסק, את המקום, שנדע להגיע אליו, ותגידו מה ההפרות שיודעים שם, ואנחנו נגיע, ונאתר בני נוער.

<מאיר דוד: הסיכון פה הוא שאותו נער שנפגע, לא בהכרח נוכל להגיע אליו, כי לא ידענו מי זה, אבל נוכל למצוא את ההפרות כלפי עובדים אחרים.

אורלי לוי אבקסיס: מישהו פה הרגיש שמפרים את הזכויות שלו, ופחד להתלונן?

אורלי לוי אבקסיס: פוחדים...

בר פיינגולד: זה קורה.

אורלי לוי אבקסיס: אתם יודעים על מקרים כאלה?

גיל לנדאו: הפחד העיקרי הוא לאבד את מקום העבודה.

גיל לנדאו: הקניון מפוצץ בילדים שלומדים אתי בשכבה, לומדים שכבה מעליי.

גיל לנדאו: יש לנו המון הוצאות, במיוחד בקיץ.

גיל לנדאו: אז אני אלך ואתלונן עליו?

גיל לנדאו: ועד שיקראו לי ועד שישמעו עליי, ובינתיים אהיה בלי כסף ומשכורת.

גיל לנדאו: זה הפחד.

אורלי לוי אבקסיס: אתם יודעים על מישהו שאיבד את מקום העבודה שלו?

<הדרה רוזנבלום: אפילו הבת שלי.

<הדרה רוזנבלום: היא עבדה שבוע ימים, ופתאום אמרו לה: זו התלמדות.

<הדרה רוזנבלום: לא שילמו לה.

<הדרה רוזנבלום: אמרו לה: לא עברת.

אורלי לוי אבקסיס: למען הסר ספק, אפילו מנהלת הוועדה, מהניסיון שלה עם ילדיה, היתה בטוחה שעל התלמדות לא משלמים.

אורלי לוי אבקסיס: משרד הכלכלה, מה החוק מחייב?

<מאיר דוד: תשלום שכר לעובד, בטח לנער, הוא מהרגע הראשון שעבדתם.

<מאיר דוד: אתם לא מתלמדים אצל אף אחד.

<מאיר דוד: אתם לא מתנדבים אצל אף אחד.

<מאיר דוד: מהרגע הראשון אתם צריכים לקבל תשלום.

<מאיר דוד: ואם היא כבר פוטרה ואין לה מה להפסיד, ודאי אנחנו צריכים לקבל את התלונות האלה.

<מאיר דוד: המשמעות היא שהוא לא שילם שכר מינימום לעובדים.

<מאיר דוד: אם הוא יקבל עיצום כספי של 35 אלף שקל על זה שלא שילם לעובדת, הוא לא יעשה את זה שוב.

גיל לנדאו: אני דווקא חייבת לציין לטובה את מקום העבודה שלי.

גיל לנדאו: היתה מישהי שלא התאימה, וקיבלה שכר על חמש השעות שהיא עבדה.

גיל לנדאו: כמו שמשרד הכלכלה פה אמרו, ברגע שתהיה מודעות, שאם אתה לא משלם לו על החמש שעות האלה שהוא עבד, אתה מקבל את הקנס הזה – יש הכוח הזה בידיים מול המעסיק.

אורלי לוי אבקסיס: בבקשה.

אפיק צבי: יש כל כך הרבה הגבלות של מעסיק, מה אסור לו, מה הוא יכול לעשות וכמה ולמה ואיפה, שהוא מעדיף לא להעסיק נוער אלא להעסיק מבוגרים, ושאחרים ישברו את הראש, וזה הפסד רציני גם לנוער וגם למעסיקים.

אפיק צבי: ההגבלות האלה הן טובות והן באות בשבילנו, אבל צריך לעשות שהוא גם ירוויח.

אורלי לוי אבקסיס: הוא מרוויח בכך שהוא משלם פחות, הוא לא צריך להפריש לכם לפנסיה, הוא לא צריך כל מיני תשלומים.

אורלי לוי אבקסיס: זה משתלם לו, תאמין לי.

אורלי לוי אבקסיס: ובגלל שמאשרים לו, להעסיק אתכם כנערים, נותנים לו הטבות כלכליות.

אורלי לוי אבקסיס: לכן בשורה התחתונה זה צריך להיות מצב של win-win.

אורלי לוי אבקסיס: ואם הוא מפר, הוא חזיר בעיניי.

אורלי לוי אבקסיס: פה אנחנו צריכים להגיד: לא בשביל שהוא יעסיק, נגיע למצב שנמכור אתכם או את הזכויות שלכם.

אורלי לוי אבקסיס: זה לא יקרה בוועדה הזאת, לא בהרכב שלה, בכל אופן.

מעיין כץ: בהקשר למה שקרה לבת של הדרה, לפני שבאים להעסיק מישהו ולפני שמועסקים על-ידי מישהו, צריך לברר את כל הפרטים.

מעיין כץ: זו אחת הדרכים שמנצלים נערים או נערות, שלא מודעים לכללים ולחוקים, ואז הם עובדים, ומסתבר שלא משלמים להם.

אורלי לוי אבקסיס: בהחלט.

אורלי לוי אבקסיס: תמיד טוב לשים את הדברים על השולחן, לדעת לקראת מה אתה בא, מה הצפי שלך.

אורלי לוי אבקסיס: גם בצד השני יודעים מה המחויבות.

מעיין כץ: כדי לראות אם באמת שווה לך להתנסות.

אורלי לוי אבקסיס: אולי ברגע שאתם שמים את זה על השולחן, המעסיקים יודעים שאסור להם לקחת- - -

<מאיר דוד: אם מישהו אומר לכם: התנסות, תגידו: תודה, אבל אתם לא יכולים לעבוד שם.

<מאיר דוד: אולי לא תעבדו שם.

אורלי לוי אבקסיס: בבקשה.

מאי חליפה: המעסיק לא רוצה לצאת פראייר.

מאי חליפה: הוא רואה את כל מה שהוא צריך לעשות לנוער.

מאי חליפה: הוא אומר: מה אני צריך את זה?

אורלי לוי אבקסיס: מה הוא צריך לעשות חוץ מאשר להסיע אותם אחרי 24:00 ולדאוג לכך שהם ינוחו בזמן ולא יעבדו יותר מ-8 שעות?

אורלי לוי אבקסיס: אנחנו רוצים לפנות קודם כל למשרד הכלכלה.

אורלי לוי אבקסיס: חבר'ה, סדרו את העניין של האפליקציה.

אורלי לוי אבקסיס: תכניסו לשם אולי דברים שגם עלו פה בשולחן.

אורלי לוי אבקסיס: תראו איך אתם יוצרים מסד נתונים לגבי ביקוש עבודה.

אורלי לוי אבקסיס: אולי בשיתופי פעולה תוכלו לפרסם גם באפליקציה שלכם, גם בנוער העובד והלומד וגם במשרד החינוך לגבי ירידי העבודה, כי אם אתם אומרים שניגשו אלף בני נוער, וחלקם יצאו בלי מקום עבודה, כלומר ההיצע והביקוש לא הולכים יד ביד.

אורלי לוי אבקסיס: אולי לראות איך אנחנו פונים, וגם אתם תפנו ותעודדו מעסיקים.

אורלי לוי אבקסיס: אני בהחלט מקבלת את ההצעה של קדמן, לראות איך אולי מעודדים בחלק מהמקרים, עם סבסוד מסוים.

אורלי לוי אבקסיס: אני יודעת שכשנכנסים לעניין תקציב, המשרדים הולכים צעד אחורה.

אורלי לוי אבקסיס: ולתת את כל העניין.

אורלי לוי אבקסיס: אני לא מבינה למה בשירות התעסוקה לא מוציאים את הדף- - -

<מאיר דוד: חבל שאין פה מישהו מטעמם.

אורלי לוי אבקסיס: אתם בעלי הבית.

אורלי לוי אבקסיס: תעביר את זה.

אורלי לוי אבקסיס: אנחנו דורשים ממשרד הכלכלה ליצור את המאגר יחד עם לשכות התעסוקה, לקרוא למעסיקים להציע עבודות בחודשי הקיץ, לפרסם את אותם מקומות עבודה שמעוניינים בעובדים זמניים לתקופות החופשים, לפרסם אותם באתר לפי אזורים, כך שאם אתה בא מבית שאן, אתה לא צריך להסתכל על הצעות העבודה של תל-אביב.

אורלי לוי אבקסיס: צמצמו את זה לפי האזורים.

אורלי לוי אבקסיס: שתפו פעולה עם הגורמים הנוספים ומועצת התלמידים, כמובן.

<שרית פרידמן: משרד החינוך, הדרה ציינה את הקושי להכניס את השיעורים.

<שרית פרידמן: זה גם יצא בחוזר מנכ"ל לפני שנה.

<שרית פרידמן: דיברנו על זה פה בוועדה.

<שרית פרידמן: מאוד חשוב שמשרד החינוך יתאמץ, שיהיה זמן להעביר את השיעורים האלה, כי אין מקום יותר נוח לפגוש את בני הנוער מבית הספר.

<שרית פרידמן: זה נושא ש-99 אחוז מרוכזים בו.

<שרית פרידמן: זה נושא שכל בני הנוער מתעניינים בו.

<שרית פרידמן: חשוב להגיע לבית הספר, להעביר הרצאת זכויות, אם זה הנוער העובד או המורה.

<שרית פרידמן: זה לא משנה.

<שרית פרידמן: זו הדרך המרכזית להגיע לבני הנוער, שילמדו את הזכויות.

אורלי לוי אבקסיס: אני לא צריכה לחזור על זה.

אורלי לוי אבקסיס: משרד החינוך, תראו איך אתם מכניסים את זה לתוך תוכנית הלימודים שלכם.

אורלי לוי אבקסיס: תמצאו לזה שעות רלוונטיות, כך שיידעו בני הנוער.

אורלי לוי אבקסיס: התיקון של החוק – אמרתי את זה, אבל שוב.

אורלי לוי אבקסיס: לפנות ליועצים המשפטיים של המשרד.

<מאיר דוד: יש גם מועצת נוער, שמייעצת בעניין הזה.

אורלי לוי אבקסיס: יועץ משפטי, שיראה איפה ניתן בלי לשנות מהותית, אבל להוריד את הדברים שהם כבר לא רלוונטיים.

אורלי לוי אבקסיס: החברה מתקדמת, הטכנולוגיות משתנות.

אורלי לוי אבקסיס: זה מ-53'.

אורלי לוי אבקסיס: דברים שהם כבר לא רלוונטיים, אפשר להוציא אותם, אבל לראות איך עושים את זה בשים שכל תוך התייעצות עם הגורמים הרלוונטיים, שמבינים את התמונה מבפנים, מהעיניים של בני הנוער.

אורלי לוי אבקסיס: תשמרו על הזכויות שלהם.

אורלי לוי אבקסיס: הם עדיין לא מבינים כמה הזכויות הללו מיטיבות עמם.

אורלי לוי אבקסיס: אני מודה לכם מאוד.

עדי רובין: אני מודה בשם המועצה לחברת הכנסת אורלי לוי, לחברי הוועדה ולפזית מארגון "אם אשכחך", שדאגו לתאם את הדיון, האכפתיות וההקשבה.

אורלי לוי אבקסיס: תודה.

אורלי לוי אבקסיס: תמיד יש לכם פה בית פתוח.

אורלי לוי אבקסיס: אתם יכולים לשלוח לנו הצעות גם לאתר.

אורלי לוי אבקסיס: תודה רבה, הישיבה נעולה.